El fógo o fok el xe na forma de conbustion. Ła paroła ła xe in xenere riferìa a ła manifestasion de un łuxor inorbante insieme a na granda quantità de całor butada fora durante un ràpido proceso ałimentà da soło de osidasion exotèrmega de gas conbustìbiłi mandai fora da un carburante. Łe fiame łe xe un corpo gasoxo che łe moła całor e łuxe. I fóghi i se inpisa co un carburante el xe sogeto a całor o altra forma de energia, par exenpio un solferin o acendin, e i xe ałimentai da scarghe drio de energia tèrmega, fin co tuto el carburante conbustìbiłe no'l xe stà consumà. Ła parte sòłida che ła resta ła se ciama sènare. El fógo el xe stà descoverto dal'Homo Erectus e'l só uxo el ga megiorà par vèro ła sóa vita perché el tegnéva łontan i predatóri e'l vegnéva doperà par cuxinar.